Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Снежана Михајловска со службена легитемација број 28-0008 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на ул. Стеван Апостолоски број 17 Прилеп, застапуван од Директорот Дејан Тошески и со Записник ИП1 број 16- 193 од 20.04.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/21,294/21, 99/22, 236/22 и 65/23) го донесе следното

**Р Е Ш Е Н И Е**

Се наредува на Дејан Тошески Директор на ЈУ Меѓуопштински Центар за социјална работа Прилеп (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Во случај кога центарот во постапката за одземање на деловната способност, ќе оцени дека е потребно и ќе постави привремен старател, должноста привремен старател да престанува кога ќе се постави постојан старател, согласно член 169 од Законот за семејството.

**Рокот за извршување на изречената инспекциска мерка е од денот на приемот на решението и постојано**

2. Центарот по добивање на правосилно решение од надлежниот суд за одземена деловна способност, да го стави лицето под старателство согласно решението со кое целосно или делумно е одземена деловната способност и да ги утврди правата и должностите на старателот, односно обемот на неговите овластувањa, согласно член 165 и 168 од Законот за семејството.

 **Рокот за извршување на изречената инспекциска мерка е од денот на приемот на решението и постојано**

 3. Центарот, да ги преиспита донесените решенија на малолетните лица без родителска грижа ставени под старателство на бабата И. А. и тоа: решение број 0809-507/2 од 28.01.2022 година за Н.Н., решение број 0809-507/2 од 28.01.2022 година за Н.Н. и решение број 0809-507 од 28.01.2022 година за Н.Н., да утврди дали бабата И. А. може да биде старател, односно да ги земе во предвид осудителните и правосилни пресуди изречени од Основниот суд Прилеп и доколку утврди дека не може да биде старател, да донесе нови решенија со кои ќе постави друг старател или должноста старател да ја врши непосредно, согласно член 139 став 1 точка 4,член 155 став 2 и член 159 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано**

 4. Центарот во рок од 15 дена од правосилноста на решението за ставање на лице под старателство и за престанок на старателството да го известува матичарот, за да се изврши соодветен упис, согласно член 141 став 1 од Законот за семејството.

**Рокот за извршување на изречената инспекциска мерка е од денот на приемот на решението и постојано**

 5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Снежана Михајловска со службена легитемација број 0008 и Мијалче Стојанов со службена легитимација број 28-0005, извршија редовен инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на на ул.,, Стеван Апостолоски број 17 Прилеп, застапуван од Директорот Дејан Тошески и со Записник ИП1 број 16-193 од 20.04.2023 година, во кој се констатирани недостатоци и неправилности во предметите на лица ставени под старателство.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-193 од 20.04.2023 година.

 Инспектори за социјална заштита:

 Снежана Михајловска

 Мијалче Стојанов